b'\n_START_ARTICLE_\nOmega Sun\n_START_SECTION_\nZgodovina\n_START_PARAGRAPH_\nOmega Sun je kot trio nastala v drugi polovici leta 2013 in se v za\xc4\x8detku leta 2014 prelevila v kvartet z vokalistom.  Decembra 2013 so izdali instrumentalni demo z naslovom Rehearsal demo 2013 z dvema skladbama. V za\xc4\x8detku leta 2014 se jim je pridru\xc5\xbeil \xc5\xa1e vokalist. Po nekaj odigranih koncertih so posneli svojo prvo pesem z vokalom z naslovom "Early Morning", ki je iz\xc5\xa1la v digitalni obliki prek portala bandcamp.  Ves ta \xc4\x8das so Omega Sun neumorno nastopali po doma\xc4\x8dih in tujih odrih, ki si jih je med drugimi delila s skupinami Unida, Kylesa, Dopethrone, Stoner Kebab in Three Eyes Left. V za\xc4\x8detku leta 2017 so se zaprli v novogori\xc5\xa1ki Ostudio 6, kjer so pod vodstvom Cigota posneli svoj prvenec Opium for the Masses, ki je bil predstavljen 16. decembra v koprskem CMK. Skupina \xc5\xa1e naprej nastopa po Sloveniji in bli\xc5\xbenji tujini, nastopila je tudi na festivalu Metaldays.\n_START_SECTION_\nZvrst glasbe\n_START_PARAGRAPH_\nSkladno z zna\xc4\x8dilnostmi stoner dooma, so njihove pesmi po\xc4\x8dasne, a ognjevite, mo\xc4\x8dno distorzirane z vplivi psihadeli\xc4\x8dnega rocka. Opirajo se na vrhunce stoner metala devetdesetih let, vokal pa ima lastnosti klasi\xc4\x8dnega hard rocka sedemdesetih. Njihova me\xc5\xa1ancija stoner rocka in heavy dooma \xc4\x8drpa iz tujih znamenitih bendov, kot sta ameri\xc5\xa1ka Kyuss in Unida.'